
PATVIRTINTA



                                           Šakių rajono  savivaldybės





administracijos direktoriaus




2014 m. spalio 6 d. įsakymu Nr. AT-965
ŠAKIŲ RAJONO  SAVIVALDYBĖS ADMINISTRACIJOS VALSTYBĖS TARNAUTOJŲ IR DARBUOTOJŲ CIVILINĖS SAUGOS MOKYMO TVARKOS APRAŠAS

I. BENDROSIOS NUOSTATOS


1. Šakių rajono savivaldybės administracijos valstybės tarnautojų ir darbuotojų civilinės saugos mokymo tvarkos aprašas (toliau – Aprašas) nustato savivaldybės administracijos valstybės tarnautojų ir darbuotojų civilinės saugos mokymo organizavimo ir vykdymo tvarką.

2. Aprašo tikslas – užtikrinti tinkamą savivaldybės administracijos valstybės tarnautojų ir darbuotojų, įeinančių į savivaldybės ekstremalių situacijų komisijos ir ekstremaliųjų situacijų operacijų centro sudėtį, savivaldybės administracijos valstybės tarnautojų ir darbuotojų civilinės saugos mokymą.

3. Apraše vartojamos sąvokos atitinka Lietuvos Respublikos civilinės saugos įstatyme ir kituose civilinę saugą reglamentuojančiuose teisės aktuose vartojamas sąvokas.

II. CIVILINĖS SAUGOS MOKYMO ORGANIZAVIMAS

4. Rajono savivaldybės administracijos valstybės tarnautojų ir darbuotojų civilinės saugos mokymą sudaro:

4.1. savivaldybės ekstremalių situacijų komisijos pirmininko ir komisijos narių civilinės saugos mokymo organizavimas;

4.2. savivaldybės ekstremaliųjų situacijų operacijų centro koordinatoriaus ir narių civilinės saugos mokymo organizavimas;

4.3. savivaldybės administracijos valstybės tarnautojų ir darbuotojų civilinės saugos mokymo darbo vietoje organizavimas ir vykdymas.

5. Ekstremalių situacijų komisijos pirmininkas ir Ekstremaliųjų situacijų operacijų centro koordinatorius privalo išklausyti įvadinius civilinės saugos mokymo kursus Priešgaisrinės apsaugos ir gelbėjimo departamento prie Vidaus reikalų ministerijos Ugniagesių gelbėtojų mokyklos Civilinės saugos mokymo centre (toliau – Civilinės saugos mokymo centras). 

6. Ekstremaliųjų situacijų komisijos ar ekstremaliųjų situacijų operacijų centro nariai privalo išklausyti įvadinius civilinės saugos mokymo kursus Marijampolės apskrities priešgaisrinėje gelbėjimo valdyboje.

7. Savivaldybės administracijos darbuotojas, įgyvendinantis savivaldybės funkcijas civilinės saugos srityje, privalo išklausyti įvadinius civilinės saugos mokymo kursus Civilinės saugos mokymo centre.

8. Savivaldybės administracijos valstybės tarnautojai ir darbuotojai registruojami į civilinės saugos mokymo kursus Aprašo 5-7 punktuose išvardintų įstaigų nustatyta tvarka. Už jų registracijos į civilinės saugos mokymo kursus organizavimą atsakingas savivaldybės specialistas, įgyvendinantis savivaldybės funkcijas civilinės saugos srityje.

9. Savivaldybės administracijos valstybės tarnautojų ir darbuotojų civilinės saugos mokymas darbo vietoje organizuojamas kiekvienais metais ne mažiau kaip po 2 valandas. Už jų mokymą atsakingas savivaldybės specialistas, įgyvendinantis savivaldybės funkcijas civilinės saugos srityje.

10. Savivaldybės administracijos valstybės tarnautojų ir darbuotojų civilinės saugos mokymas įforminamas protokolu (priedas), kurį pasirašo administracijos direktorius ir asmuo, vykdęs mokymą.

11. Tęstinius civilinės saugos mokymus Aprašo 5-7 punktuose nurodyti savivaldybės administracijos valstybės tarnautojai ir darbuotojai privalo išklausyti nedelsiant pasibaigus įvadinių civilinės saugos mokymų kursų baigimo pažymėjimo galiojimo terminui.

12. Praktinis civilinės saugos mokymas vykdomas savivaldybės administracijos organizuojamų civilinės saugos pratybų metu, kuriame dalyvauja savivaldybės ekstremalių situacijų komisijos ir ekstremaliųjų situacijų operacijų centro nariai. Taip pat civilinės saugos pratybų organizatorių sprendimu gali būti įtraukiami ir savivaldybės administracijos valstybės tarnautojai, darbuotojai, kitų įstaigų, ūkio subjektų  darbuotojai.

Administracijos direktorius                                   ____________              ___________________

                                                                                    (parašas)                    (vardas ir pavardė)

  __________________________________          __________              _____________________  

Mokymus vykdžiusio darbuotojo pareigos              (parašas)                     (vardas ir pavardė)                                                                     
